
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Ministru kabineta piekrišanu balsojumam Eiropas Stabilitātes mehānisma Valdes sēdē" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Saskaņā ar likuma „Par Latvijas pārstāvību Eiropas Stabilitātes mehānisma Valdē un Direktoru padomē” 5. panta otro daļu ir nepieciešama Ministru kabineta piekrišana, lai Latvijas pārstāvis vai tā vietnieks Eiropas Stabilitātes mehānisma (turpmāk – ESM) Valdes sēdē varētu balsot par 2025. gada peļņas sadali un ESM Izcenojuma pamatnostādņu izmaiņām.
1.2. Mērķis
Mērķa apraksts
Rīkojuma projekta mērķis ir saņemt Ministru kabineta piekrišanu, lai Latvijas pārstāvis vai tā vietnieks ESM Valdes 2026. gada 11. jūnija sēdē varētu balsot, atbalstot ESM 2025. gada peļņas novirzīšanu rezerves fondā un ESM ēkas būvniecības fondā un ESM Izcenojuma pamatnostādņu izmaiņas.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
ESM Valdes 2026. gada 11. jūnija sēdē plānots izskatīt divus jautājumus, kuros finanšu ministram, kā ESM Valdes loceklim, ir nepieciešama Ministru kabineta piekrišana, lai piedalītos balsojumā – (1) ESM 2025. gada peļņas novirzīšana rezerves fondā un ESM ēkas būvniecības fondā un (2) ESM Izcenojuma pamatnostādņu izmaiņas.
(1) Saskaņā ar ESM 2025. gada finanšu pārskatu 2025. gada beigās ESM bilance atbilst 805,2 mljrd. euro, kas ir par 1,3 mljrd. euro mazāk kā 2024. gada beigās. Bilances apmēra kritumu galvenokārt noteica ESM emitēto parāda vērtspapīru samazinājums par 6,0 mljrd. euro un samazinātais aizdevuma atlikums sadaļā “Aizdevumi un avansa maksājumi euro zonas dalībvalstīm”, aktīvu pusē pēc plānotās atmaksas no Spānijas (4,6 mljrd. euro), Kipras (0,4 mljrd. euro) un Grieķijas (0,4 mljrd. euro) 2025. gada laikā. Šo samazinājumu daļēji kompensēja saņemtā nodrošinājuma pieaugums (3,1 mljrd. euro) atvasināto finanšu instrumentu finansēšanai un gada peļņa (2,0 mljrd. euro).
2025. gadā ESM turpināja optimizēt ieguldījumu stratēģiju savā apmaksātā kapitāla portfelī, pielāgojoties procentu likmju un finanšu tirgu attīstībai. Portfelis saglabāja augstu diversifikācijas līmeni – 30,9% ieguldīti valstu emitētajos vērtspapīros (sovereigns), 31,3% pārnacionālo institūciju emitētajos vērtspapīros (supernational entities), 23,7% reģionālo un valdību saistīto aģentūru emitētajos instrumentos (sub-sovereign/government-related agencies) un 9,1% finanšu institūciju instrumentos. Vienlaikus 88,3% portfeļa aktīvu bija ar AA- vai augstāku kredītreitingu. ESM turpināja samazināt ieguldījumus ārpus euro denominētajos aktīvos, samazinot šādu aktīvu apjomu par 10,7 mljrd. euro līdz 4,5 mljrd. euro.
2025. gadā administratīvie izdevumi sasniedza 98,9 milj. euro, salīdzinot ar 95,1 milj. euro 2024. gadā. Administratīvie izdevumi atspoguļo ESM darbības izmaksas, tostarp personāla, IT infrastruktūras, licenču un ārpakalpojumu izmaksas. ESM joprojām galveno uzmanību pievērš budžeta disciplīnai un efektīvai izmaksu kontrolei.
ESM kopējā neto peļņa 2025. finanšu gadā bija 1,97 mljrd. euro, salīdzinot ar 1,79 mljrd. euro peļņu 2024. gadā. Peļņas pieaugumu galvenokārt noteica augstāki ienākumi no ieguldījumiem, kas veikti, izmantojot ESM apmaksāto (paid-in) kapitālu, kā arī ienākumi no līdz termiņa beigām turētā portfeļa (hold-to-maturity portfolio).
ESM ierosina 2025. gada peļņu novirzīt rezerves fondā 1,97 mljrd. euro apmērā, savukārt 2,60 milj. euro - ESM ēkas būvniecības fondā.
Pēc peļņas novirzīšanas 2026. gadā rezerves fonds sasniegs 7,25 mljrd. euro (2025. gadā – 5,28 mljrd. euro), savukārt ēkas būvniecības fonds – 114,4 milj. euro (2025. gadā 111,8 milj. euro)[1].
(2) Pašreizējā ESM cenu noteikšanas pamatnostādņu redakcija, ko ESM Valdes padome pieņēma 2014. gada decembrī, ir spēkā jau vairāk nekā desmit gadus. Ņemot vērā esošo finanšu palīdzības programmu attīstību, pārskatīto ESM izcenojumu pamatnostādņu noteikšanas projektā tika iekļautas vairākas būtiskas tehniskas izmaiņas kā daļa no politiski saskaņotās ESM reformu paketes. Šis projekts tika pabeigts un to apstiprināja ESM dalībvalstis 2019. gada decembrī.
Saistībā ar vadlīniju regulāro trīs gadu pārskatīšanas ciklu 2023. gadā tika nolemts veikt pārskatīšanu, kurā netiek ierosinātas izmaiņas, ņemot vērā gaidāmo ESM reformas stāšanos spēkā. Neatkarīgi no ESM līguma ratifikācijas ir vairākas izmaiņas, kuras ir aktuālas un kuru īstenošana ir svarīga darbības nodrošināšanai, un tās ir jāievieš bez turpmākas kavēšanās. Tika identificētas arī jaunas izmaiņas, konkrēti saistībā ar saistību maksas aprēķināšanu.
Izmaiņas kopumā var iedalīt divās kategorijās:
1. Ar reformu saistītās izmaiņas - kuras ESM dalībvalstis apstiprināja 2019. gadā kā daļu no ESM reformu paketes;
2. Jaunās izmaiņas – galvenokārt skaidrojoša rakstura un precizētas metodikas ieviešana negatīvās procentu starpības[2] (negative carry) sadalei.
Būtiskākā jaunā izmaiņa paredz pilnveidot metodoloģiju, kā tiek aprēķināta un starp finanšu palīdzības saņēmējvalstīm (BMS) sadalīta negatīvā procentu starpība un iekļauta saistību maksā (commitment fee). Jaunā pieeja paredz izmantot vidējo dienas svērto programmas apjomu gada laikā, nevis tikai situāciju gada beigās, kas ļautu precīzāk atspoguļot programmu izmantošanu un taisnīgāk sadalīt izmaksas starp saņēmējvalstīm. 2026. gadā Spānija un Kipra veiks plānotos maksājumus, kas ietekmēs saistību maksas sadali. Kopumā var secināt, ka atšķirības iegūtajās sadales atslēgās galvenokārt saistītas ar Spānijas un Kipras plānotajiem maksājumiem decembra mēnesī, un tās var apkopot šādi:
ESM sadales koeficienti saistību maksas aprēķinam, balstīti uz 2025. gada datiem
	Saņēmējs
	Pašreizējā metodoloģija
	2019. gada grozījums
	2026. gada priekšlikums

	Spānija
	28,08%
	10,83%
	16,07%

	Grieķija
	64,47%
	80,32%
	75,21%

	Kipra
	7,46%
	8,85%
	8,72%

	Kopā
	100,0%
	100,0%
	100,0%

Lielākā daļa citu izmaiņu ir redakcionālas vai precizējošas un nemaina Izcenojumu pamatnostādņu piemērošanas principus.


[1] Aprēķins veikts, pamatojoties uz ESM 2025. gada pārskatā norādīto rezerves fonda apmēru 2025. gada 31. decembrī un peļņas novirzi rezerves fondā: rezerves fondā – 5,28 mljrd. euro un 1,97 mljrd. euro, kopā 7,25 mljrd. euro; ēkas būvniecības fondā – 111,8 milj. euro un 2,60 milj. euro, kopā 114,4 milj. euro.
[2] Negatīvā procentu starpība rodas tad, ja procentu likme, pēc kuras ESM piesaista līdzekļus, ir augstāka nekā ienākumi, kas gūti, šos līdzekļus īstermiņā ieguldot augstas kvalitātes aktīvos.
Problēmas un risinājumi
Problēmas apraksts
Nepieciešams saņemt MK piekrišanu, lai Latvijas pārstāvis vai tā vietnieks ESM Valdes 2026. gada 11. jūnija sēdē varētu piedalīties balsošanā par ESM 2025. gada peļņas sadali un ESM Izcenojuma pamatnostādņu izmaiņām. 
Risinājuma apraksts
Ir izstrādāts MK rīkojuma projekts, lai saņemtu MK piekrišanu Latvijas pārstāvja vai tā vietnieka balsojumam ESM Valdes sēdē, atbalstot ESM 2025. gada peļņas novirzīšanu rezerves fondā un ESM ēkas būvniecības fondā, un ESM Izcenojuma pamatnostādņu izmaiņas.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

